סשה גריי

מרינה אן האנציס (באנגלית: Marina Ann Hantzis; ב-14 במרץ 1988), המוכרת בשם הבמה סשה גריי (Sasha Grey), היא שחקנית קולנוע וטלוויזיה, מדבבת, דוגמנית, סופרת ומוזיקאית אמריקאית. שחקנית פורנוגרפיה לשעבר מהידועות בעולם. במהלך קריירת סרטי המבוגרים שלה זכתה בשלל פרסים, כולל פרס "שחקנית השנה" בטקס פרסי ה-AVN לשנת 2008.

ביוגרפיה
נולדה בנורת' היילנדס, קליפורניה שבארצות הברית, למשפחה קתולית ממוצא יווני, בריטי, ופולני. אמה הייתה עובדת מדינה ואביה היה מכונאי. הוריה התגרשו כשהייתה בת 5, והיא גודלה בידי אמה, שנישאה בשנית בשנת 2000.

גריי עברה בין ארבעה תיכונים לפני שסיימה את לימודיה מאחר שלא הייתה מרוצה מאף אחד מהם. היא סיימה את לימודיה בגיל 17, שנה מוקדם מהרגיל. בשנת 2005 התחילה ללמוד במכללה ולמדה קולנוע, מחול ומשחק. החלה לעבוד וחסכה כסף כדי לעבור ללוס אנג'לס.

קריירה
 כשחקנית פורנוגרפיה 

במאי 2006 עברה גריי ללוס אנג'לס והחלה להופיע בסרטים פורנוגרפיים כשמלאו לה 18. בתחילה היא הופיעה תחת שם הבמה "אנה קארינה", על שם שחקנית הגל הצרפתי החדש, עד שאימצה את שם הבמה הנוכחי שלה. היא לקחה את השם "סשה" מסשה קוניצקו, חבר להקת KMFDM, ואת השם "גריי" מספרו של אוסקר ויילד, "תמונתו של דוריאן גריי". בשנת 2008 זכתה בפרס "שחקנית השנה" ו"סצנת המין האוראלי הטובה ביותר" בטקס פרסי ה-AVN , והפכה לשחקנית הצעירה ביותר שזכתה בפרס זה. ב-2009, היא נבחרה למקום הראשון ברשימת "100 כוכבי הפורנו השווים ביותר" של מגזין גניסיס. בדצמבר אותה שנה ובאוקטובר 2010, הופיעה על שער מגזין פלייבוי. בינואר 2010, גריי הצטלמה בעירום לקמפיין של ארגון "אנשים למען יחס מוסרי לבעלי חיים" למען סירוס בעלי חיים.
בשנת 2011, היא הופיעה ברשימת "12 שחקני הפורנו הפופולרים ביותר" של רשת הטלוויזיה "CNBC". באפריל אותה שנה, הודיעה בפייסבוק על פרישתה מתחום סרטי הפורנוגרפיה, והצטלמה לסרטה האחרון כאשר היא בת 23.
גריי השתתפה בלמעלה מ-250 סרטי פורנוגרפיה בין השנים 2006 ל-2010. סצנות ישנות שצילמה המשיכו להופיע במסגרת סרטי אוספים גם לאחר פרישתה.

לאחר פרישתה מהפורנוגרפיה
בשנת 2009, החלה לפלס את דרכה בעולם המשחק, כשהיא מופיעה בתפקיד הראשי בסרטו של סטיבן סודרברג, "חברה בתשלום". בנוסף ב-2009, כיכבה בסרט האימה הקנדי "Smash Cut". גריי הופיעה גם במספר הפקות עצמאיות, כמו "אני נמס איתך" בכיכובו של ג'רמי פיבן. ב-2014 כיכבה בסרט "חלונות פתוחים", לצד אלייז'ה ווד. ב-2014 שיחקה במותחן "הכתבנית" לצד קייטי קסידי.

ב-2010, גילמה את עצמה ב-6 פרקים בעונה השביעית של הסדרה "הפמליה" מבית HBO.

גריי חברה בלהקה האינדסטריאלית "aTelecine". בשנת 2011, הופיעה בקליפ של אמינם לשיר "Space Bound".

במרץ אותה שנה הוציאה ספר תמונות בשם "Neu Sex". ב-9 במאי 2013, הוציאה רומן אירוטי בשם "The Juliette Society".

גריי דגמנה עבור מעצב האופנה הצרפתי-יהודי מקס עזריה , ועבור חברת האופנה האמריקאית אמריקן אפרל.

 חיים אישיים 
גריי מגדירה עצמה כביסקסואלית.

 פילמוגרפיה 
 סרטים 
 שנה שם תפקיד 2007 הומו ארקטוס נערת מערות Broken עצמה 2008 9 to 5: Days in Porn דוקומנטרי Circa '82 עצמה 2009 חברה בתשלום  צ'לסי / כריסטין Smash Cut אפריל כרסון This Ain't Star Trek XXX צ'אנדרה Seinfeld: A XXX Parody' עצמה Sexpo Australia (2009) דוקומנטרי 2010 Quit קופאית The New Erotic: Art Sex Revolution דוקומנטרי 2011 I Melt With You רייבן Membunuh: Murder רוח 2012 The Girl from the Naked Eye לנה מה תעדיף איימי Inferno: A Linda Lovelace Story פאולה 2014 חלונות פתוחים ג'יל גודרד The Scribbler באני 2017 Black Licorice עצמה

סדרות טלוויזיה
 שנה סדרה תפקיד הערות 2009 Porn: Business of Pleasure דוקומנטרי פרק אחד James Gunn's PG Porn טריסיאה סקרוטי Roadside Ass-istance 2010 הפמליה עצמה 6 פרקים 2013 Sexy NSA Commercial עצמה פרק אחד Durch die Nacht mit ... דוקומנטרי עצמה 2018 Into the Dark תקליטנית מסיבה פרק פיילוט 2020 Grey Area עצמה/מארחת תוכנית אירוח

וידאו קליפים
 שנה שם תפקיד אמן 2007 Superchrist רקדנית The Smashing Pumpkins 2008 Birthday Girl נערת יום הולדת דה רוטס 2011 Space Bound נערה אמינם 2014 Toxic נבלית דייוויד ג'יי

משחקי וידאו
 שנה כותר תפקיד הערות 2011 Saints Row: The Third ויולה דווינטר דיבוב 2015 Saints Row: Gat Out of Hell ויולה דווינטר דיבוב 2023 Cyberpunk 2077: Phantom Liberty אש דיבוב

 ספרים שכתבה 
 Neü Sex, הוצאת VICE Books, 2011,  (191 עמודים) 
 The Juliette Society, הוצאת Grand Central Publishing, 2013,  (384 עמודים) 
 The Juliette Society, Book II: The Janus Chamber, הוצאת Cleis Press, 2016,  (288 עמודים) 
 The Juliette Society, Book III: The Mismade Girl, הוצאת Cleis Press, 2018,  (216 עמודים) 

קישורים חיצוניים







 הערות שוליים 

קטגוריה:דוגמניות אמריקאיות
קטגוריה:דוגמנים אמריקאים
קטגוריה:מוזיקאים אמריקאים
קטגוריה:שחקניות פורנוגרפיה אמריקאיות
קטגוריה:ביסקסואליות אמריקאיות
קטגוריה:שחקנים להט"בים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
קטגוריה:יוטיובריות אמריקאיות